Lara Terindah

Lara Terindah ialah sebuah siri drama televisyen Malaysia 2016 arahan Azmi Hatta, dibintangi oleh Nelydia Senrose dan Nazrief Nazri. Siri ini memulakan tayangan perdana di Slot Akasia TV3 dari 31 Ogos 2016 menggantikan Sayangku Kapten Mukhriz.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan seorang jejaka bernama Razlan yang sangat anti dengan perempuan dan sentiasa memberi layanan buruk kepada mereka. Elena ialah penulis skrip drama yang bekerja di produksi yang sama dengan ibu Razlan, Puan Mimi. Kebencian Razlan terhadap Elena bermula selepas kemalangan kereta yang menyebabkan Razlan terlepas sebuah projek besar. Sejak itu, Razlan ingin membalas dendam terhadap Elena sekiranya mereka ditakdirkan untuk bertemu sekali lagi. Razlan bertambah benci dengan Elena yang dianggap mahu mengambil kesempatan daripada ibunya.

Malahan, Razlan juga memandang rendah terhadap Elena yang dilihat intim dengan Dato’ Kamal. Razlan mula berbuat baik dengan Nisa (Nonny Nadirah), pekerja baharu di syarikat Razlan yang mata duitan dan sering dijadikan mangsa bulinya. Tujuan Razlan berbuat demikian adalah kerana dia ingin mendekati Elena agar dia dapat membalas dendam. Apa yang Razlan tidak mengetahui adalah Nisa sebenarnya sudah mula menaruh perasaan terhadap Razlan dan bertekad untuk memilikinya.

Namun, siapa sangka Razlan telah jatuh hati dengan Elena dan bersedia untuk melamarnya. Nisa berasa cemburu dan menganggap dirinya telah dipergunakan oleh Razlan. Oleh kerana sakit hati yang teramat, Nisa telah mengupah Ali untuk merogol Elena. Peristiwa hitam itu menyebabkan Elena terus memutuskan hubungannya dengan Razlan, walaupun Razlan masih berada di hatinya. Elena kemudiannya bertemu dengan Andi (Aidil Aziz), seorang pemalu dan sering membuat Elena bahagia. Akan tetapi, kehadiran Andi belum boleh membuatkan Elena melupakan dan meneruskan hidupnya tanpa Razlan di sisi. Elena tidak henti memohon petunjuk daripada Allah. Adakah Elena akan melupakan Razlan suatu hari nanti? Siapakah yang akan dipilih oleh Elena untuk menjadi teman hidup sejatinya?

Pelakon

Pelakon utama
 Nazrief Nazri sebagai Razlan
 Nelydia Senrose sebagai Elena
 Aidil Aziz sebagai Andi

Pelakon pembantu
 Hafeez Mikhail sebagai Faiz
 Nonny Nadirah sebagai Nisa
 Bil Azali sebagai Ali
 Jasmin Hamid sebagai Datin Liza
 Rahim Omar sebagai Dato Kamak
 Mustaqim Bahadon sebagai Azim
 Ika Nabila sebagai Lela
 Roy Azman sebagai Rosli
 Laila Nasir sebagai Puan Mimi
 Nor Amisah Abdullah sebagai Hajah Gayah

Runut bunyi
 "Seindah Mimpi" - Jaclyn Victor
 "Tidak Tidak" - Erry Putra
 "Kembali" - Akim dan Stacy
 "Terima Kasih Cinta" - Tasha Manshahar dan Syed Shamim
 "Entah Apa Rasa" - Sissy Imann dan Eyza Bahra
 "Bangkit" - Aril
 "Kesimpulan" - Hafiz Suip
 "Cinta Takkan Pergi" - Tomok dan Yana Samsudin
 "Terlalu Rindu" - Eleena Harris
 "Ini Yang Ku Mahu" - Ernie Zakri
 "Takkan Pudar" - Ernie Zakri
 "Rahsia" - Ippo Hafiz
 "Luka" - Ainan Tasneem
 "Takdir Cinta" - Awi Rafael
 "Hujan Sepi" - Ippo Hafiz
 "Terpulanglah" - Kaka Azraff
 "Kau Tercipta" - Lah Ahmad

Rujukan

Drama Melayu 2016
Rancangan TV3